Հոկտեմբերի 17-ին հայտնի դարձավ, որ քրեական հեղինակություն Արտյոմ Հարությունովը, որը հանրությանը հայտնի է Արտյոմ Կանևսկոյ անունով, ուղիղ մեկ շաբաթ առաջ 20 միլիոն դրամ գրավի դիմաց ազատ է արձակվել: Հիշեցնենք, որ Արտյոմ Հարությունովը ձերբակալվել է այս տարվա հունիսի 28-ին, Հալաբյան փողոցում գտնվող գրասենյակում կատարված խուզարկությունից հետո, այնուհետև կալանավորվել` հուլիսի 1-ին: Նրան մեղադրանք է առաջադրվել է 38.308 հոդվածի 1-ին մասով՝ պաշտոնեական լիազորությունները չարաշահելու, դրդչություն կատարելու համար։ Ըստ մեղադրանքի՝ Հարությունյանը դրդել է պաշտոնատար անձի՝ իրեն կեղծ անձնագիր տրամադրել։ Առաջադրված մեղադրանքում, սակայն Արտյոմ Հարությունովն իրեն մեղավոր չի ճանաչում: Ավելի վաղ՝ Վերաքննիչ քրեական դատարանը մերժել է Արտյոմ Հարությունովին գրավով ազատ արձակելու՝ պաշտպանների ներկայացրած միջնորդությունը։ Ձերբակալությունից առաջ՝ 28-ին Ազգային անվտանգության ծառայությունը ստուգումներ էր իրականացում Արտյոմ Կանևսկոյին պատկանող տարածքում: